Malema sê hy sal in hof antwoord oor skietery-klag | Maroela Media
Malema sê hy sal in hof antwoord oor skietery-klag
'n Skermgreep uit die video wat wys hoe EFF-leier Julius Malema in Mdantsane in die Oos-Kaap losbrand.
EFF-leier Julius Malema het Donderdag bevestig die polisie het hom gevra om 'n waarskuwingsverklaring af te lê oor sy beweerde afvuur van 'n vuurwapen tydens die party se verjaardagviering by 'n stadion in Oos-Londen in die Oos-Kaap verlede jaar.
"Die polisie het my genader en gesê hulle wil my Dinsdag sien vir 'n waarskuwingsverklaring. Ek dink hulle het besluit om my aan te kla. Geen probleem nie, dis my lewe.
"Ek en die establishment baklei altyd. Die polisie sê hulle het besluit om my aan te kla, maar gaan wag vir die gepaste tyd. Wat is die gepaste tyd? As 'n misdaad gepleeg is, moet die polisie dadelik en beslissend optree," het Malema gesê.
"Hulle gaan my aankla en ek sal in die hof antwoord. Ek het besluit om stil te bly en dit is my reg. Ek hoor mense praat van 'n aanvalsgeweer. Ek ken nie daai dinge nie. Dit is nie 'n groot kwessie nie. As jy in die politiek is, word jy aangekla of tronk toe gestuur."
Die Nasionale Vervolgingsgesag (NVG) het Donderdag bevestig dat hy 'n besluit geneem het oor Malema se vervolging, maar wou nie sê wát die besluit is nie.
In die video van die skietery wat soos 'n veldbrand versprei het, kan gesien word hoe Malema op die verhoog saam met ander ampsdraers van die EFF dans, waarna Malema 'n aanvalsgeweer gryp en oënskynlik skote in die lug skiet.
Die EFF het destyds gesê dit was nie 'n regte wapen nie.
Julius Malema Nasionale Vervolgingsgesag
Lesufi na skool ná Amy-Leigh se ontvoering
Ag dit gaan seker nou weer in 'n uitgerekte en oor-en-weer 'het hy of het hy nie' -diskussie ontaard. En op die ou einde stap hy skotvry uit die hof uit.
Daar gaan niks van kom nie. Hy is mos verhewe bo die wet en almal is bang vir hom
Ondanks Malema se duidelike haataanvalle op o.a. ook die media, bly hy die media en korrupte politici se onaantasbare "poster boy" en sal baie teesinnig ter boeke gebring word deur hulle. Doet so voort Afriforum.
Nee, nee. Daar is 'n vuuwrapen wet, en hy is baie duidelik. Vuurwapens mag in openbare plekke of by-eenkomste afgevuur word onder baie duidelike omstandighede.
Laat meneer hom maar slim hou.
Jou probleem mnr Malema is dat jy tot nou toe verhewe bo die wet is.Ek glo en vertrou dit kan eerdaag lees"verhewe bo die wet was" want jy weet dat die SAPD en howe nie weet hoe om jou te hanteer nie.Nie omdat jy onskuldig is nie maar omdat jou trawante die land sal verwoes as jy skuldig bevind en tronk toe gestuur word.Jy woon luuks,nogal 'n smokkelaar se huis maar intussen skreeu jy moord oor korrupsie,jy staan self agter die deur wat VBS betref.Kom tot jou sinne,jy het nog nie eenkeer 'n positiewe bydrae sedert EFF stigting gelewer nie.Jy… Lees meer »